
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση και προκήρυξη διενέργειας των Γενικών Απο- 
γραφών Οικοδομών - Κτιρίων και Πληθυσμού - Κα¬ 


τοικιών κατά τα έτη 2000/2001. 1 

Ανάθεση, έγκριση και προκήρυξη διενέργειας των 
ερευνών διάρθρωσης ναυτιλιακών επιχειρήσεων 
και πλοίων των ετών 1998 και 1999. 2 


Τροποποίηση της ΔΥ1α/24451/3.12.1997 (Φ.Ε.Κ. 
1116/ 15.12.1997 τ.Β') απόφασης, περί συγκρότη¬ 
σης Συμβουλίου Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) της Περιφέρειας Θεσσα¬ 
λίας για τις ειδικότητες της Αιματολογίας.Ψυ¬ 
χιατρικής και Ωτορινολαρυγγολογίας. 3 

Ανάθεση έργων στην εταιρία «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.». 4 

Χαρακτηρισμός ως ιστορικού διατηρητέου μνημείου 
και έργου τέχνης του κτιρίου επί της οδού Ασωπίου 

3, ιδιοκτ. Βασ. Κατσαβού στα Ιωάννινα. 5 

Επανακαθορισμός της περιοχής αρμοδιότητας της 
ΔΕΥΑ Μεσσήνης, μετά την εφαρμογή του Ν. 2539/97. 6 


ΑΠΟΦΑΣΕΙ Σ 

Αριθ. 12613/Γ-347 (1) 

Έγκριση και προκήρυξη διενέργειας των Γενικών Απο- 
γραφών Οικοδομών - Κτιρίων και Πληθυσμού - Κατοι¬ 
κιών κατά τα έτη 2000/2001. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΑΜΥΝΑΣ - 
ΕΞΩΤΕΡΙΚΩΝ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 
των Π .Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ.ΕΣΥΕ», 


β. του Ν. 1558/85 «Κυβέρνηση και Κυβερνητικά Όργα¬ 
να», του άρθρου 27 «έλεγχος των δαπανών που προκα- 
λούν οι κανονιστικές διοικητικές πράξεις» του Ν. 2081/92 
και του άρθρου 1 του Ν. 2469/97 «περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις», 

γ. του άρθρου 9,του Ν. 2392/96 «πρόσβασητης Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ» και του Ν. 1338/83 (άρ¬ 
θρο 1, παρ. 1), όπως τροποποιήθηκε με το Ν. 1440/84 (άρ¬ 
θρο 6), 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις», 

ε. του άρθρου 19 του Ν. 2470/97 «αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις», 

στ. της με αριθ. ΔΙΔΚ/Φ. 1/2/11187/12.5.2000 (ΦΕΚ 
630/τ.Β'/12.5.2000) κοινής απόφασης του Πρωθυπουρ¬ 
γού και της Υπουργού Εσωτερικών, Δημόσιας Διοίκησης 
και Αποκέντρωσης «Ανάθεση αρμοδιοτήτων της Υπουρ¬ 
γού Εσωτερικών, Δημόσιας Διοίκησης και Αποκέντρωσης 
στους Υφυπουργούς Εσωτερικών, Δημόσιας Διοίκησης 
και Αποκέντρωσης Λεωνίδα Τζανή και Κων/νο Κάίσερλη», 

ζ. της απόφασης αριθ. 1039386/441/Α0006/21.4.2000 
του Υπουργού Οικονομικών με θέμα: «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών», 

η. του άρθρου 18του Ν. 2470/97, όπως αντικαταστάθη- 
κε από το άρθρο 15 του Ν. 2592/98. 

2. Το Π.Δ. αρ. 70/2000 «περί διενέργειας γενικών απο- 
γραφών: α) Οικοδομών - Κτιρίων και β) Πληθυσμού - Κα¬ 
τοικιών και Οικοτεχνίας, τα έτη 2000-2001» (ΦΕΚ 
63/τ.Α'/10.3.2000). 

3. Το γεγονός ότι από τις διατάξεις αυτής της απόφα¬ 
σης δεν προκαλείται νέα δαπάνη σε βάρος του Κρατικού 
Προϋπολογισμού, διότι αυτή έχει προσδιοριστεί κατά την 
έκδοση του Π. Δ. αρ. 70/2000 (ΦΕΚ63/τ.Α'/10.3.2000). 

4. Τις σχετικές εισηγήσεις αρ. Δ-506/22.5.2000 και Δ- 
559/1.6.2000 του Τμήματος Απογραφής Πληθυσμού, Οι¬ 
κοδομών και Κατοικιών της Δ/νσης Απογραφών και τη 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σύμφωνη γνώμη της Δ/νσης Οικονομικής Διοίκησης της 
Γ.Γ.ΕΣΥΕ, αποφασίζουμε: 

1. Εγκρίνουμε και προκηρύσσουμε τη διενέργεια των 
Γενικών Απογραφών Οικοδομών - Κτιρίων και Πληθυσμού 
- Κατοικιών τα έτη 2000 - 2001 από το Τμήμα Απογραφής 
Πληθυσμού, Οικοδομών και Κατοικιών της Δ/νσης Απο- 
γραφώντης Γ.Γ.ΕΣΥΕ. 

2. Ορίζουμε όπως: 

- η απογραφή οικοδομών - κτιρίων διεξαχθεί από 1ης 
Δεκεμβρίου 2000 μέχρι 31ης Ιανουάριου 2001, με ημερο¬ 
μηνία αναφοράς των στοιχείων την 1η Δεκεμβρίου 2000 
και 

- η απογραφή πληθυσμού και κατοικιών την Κυριακή 18 
Μαρτίου 2001. 

3. Οι απογραφές θα διενεργηθούν σε ολόκληρη τη Χώ¬ 
ρα, στις προκαθορισμένες ημερομηνίες. Οι προαπογρα- 
φικές εργασίες έχουν ήδη αρχίσει, ενώ οι μεταπογραφι- 
κές εργασίες και η επεξεργασία των στοιχείων προβλέπε- 
ται να ολοκληρωθούν μέχρι τις 31 Δεκεμβρίου 2002. 

Στα πλαίσια των προπαρασκευαστικών εργασιών των 
απογραφών θα διενεργηθεί προμέτρηση κατοικιών σε οι¬ 
κισμούς με πληθυσμό άνω των 1.000 κατοίκων. 

4. Απογραφόμενες μονάδες είναι: 

- η οικοδομή και το κτίριο 

- κάθε άτομο που κατά την ημέρα της απογραφής βρέ¬ 
θηκε σε οποιοδήποτε μέρος της Ελληνικής Επικράτειας 
και κάθε προσωρινά απόν άτομο, που έχει ως τόπο συνή¬ 
θους διαμονής ένα συγκεκριμένο οικισμό, κοινότητα ή 
κοινοτικό διαμέρισμα, δήμο ή δημοτικό διαμέρισμα, νομό 
και περιφέρεια της Χώρας 

- κάθε κατοικία, κατοικούμενη ή μη. 

5. Σκοπός των Γ ενικών Απογραφών είναι η συγκέντρω¬ 
ση στοιχείων που θα αναφέρονται στον οικοδομικό πλού¬ 
το της Χώρας, στις συνθήκες στέγασης των νοικοκυριών, 
στο μέγεθος, στη σύνθεση και στα δημογραφικά, οικονο¬ 
μικά και κοινωνικά χαρακτηριστικά του απογραφόμενου 
πληθυσμού. 

Ειδικότερα, σκοπός της κάθε απογραφής είναι: 

α. της απογραφής οικοδομών - κτιρίων: 

Η εξακρίβωση του αριθμού των οικοδομών και κτιρίων 
στο σύνολο της Χώρας και κατά περιοχές και της σύνθε¬ 
σης των κτιρίων από πλευράς ορόφων, καθώς και η συλ¬ 
λογή στοιχείων για διάφορα άλλα χαρακτηριστικά τους 
(υλικά κατασκευής του σκελετού, χρήση, περίοδος κατα¬ 
σκευής κλπ). 

β. της απογραφής πληθυσμού: 

Η εξακρίβωση του πραγματικού πληθυσμού της Χώ¬ 
ρας, δηλαδή του αριθμού των παρόντων προσώπων κατά 
την ημέρα της απογραφής σε κάθε οικισμό, είτε αυτά δια¬ 
μένουν μόνιμα στους οικισμούς αυτούς, είτε βρέθηκαν να 
διαμένουν προσωρινά ή τυχαία. 

Η απαρίθμηση όλων των παρόντων προσώπων θα γίνει 
ταυτόχρονα σε κάθε περιφέρεια, νομό, δήμο ή δημοτικό 
διαμέρισμα, κοινότητα ή κοινοτικό διαμέρισμα και αυτο¬ 
τελή οικισμό. 

η εξακρίβωση του νόμιμου πληθυσμού, δηλαδή του 
αριθμού των δημοτών κάθε δήμου και κοινότητας 

η εξακρίβωση του μόνιμου πληθυσμού, δηλαδή του 
αριθμού των ατόμων που διαμένουν συνήθως σε κάθε πε¬ 
ριφέρεια, νομό, δήμο ή δημοτικό διαμέρισμα, κοινότητα ή 
κοινοτικό διαμέρισμα και αυτοτελή οικισμό 

η συγκέντρωση στοιχείων για τη σύνθεση του πληθυ¬ 
σμού κατά φύλο, ηλικία, οικογενειακή κατάσταση, υπηκο¬ 


ότητα, τόπο προηγούμενης διαμονής, επίπεδο εκπαίδευ¬ 
σης και λοιπά συναφή χαρακτηριστικά 
η εξακρίβωση της σύνθεσης των νοικοκυριών, ανάλογα 
με τον αριθμό των μελών τους και τη μεταξύ τους σχέση 
(βαθμός συγγένειας κ.λπ.) και λοιπά συναφή χαρακτηρι¬ 
στικά. 

η συγκέντρωση στοιχείων σχετικά με τα οικονομικά χα¬ 
ρακτηριστικά του πληθυσμού, δηλαδή την κατάσταση 
απασχόλησης (ενεργός και μη ενεργός πληθυσμός), το 
επάγγελμα, τον κλάδο οικονομικής δραστηριότητας, την 
επαγγελματική θέση (εργοδότης, μισθωτός κ.λπ.) και λοι¬ 
πά συναφή χαρακτηριστικά. 

η συγκέντρωση στοιχείων σχετικά με τη γονιμότητα των 
γυναικών και 

η συγκέντρωση στοιχείων για τη μεταναστευτική κίνηση 
γ. της απογραφής κατοικιών: 

Η εξακρίβωση του αριθμού των κατοικιών και της κατα¬ 
νομής τους, ανάλογα με τον αριθμό δωματίων, τον αριθ¬ 
μό των νοικοκυριών που κατοικούν σε αυτές, το φορέα 
ιδιοκτησίας, τις ανέσεις και τα λοιπά χαρακτηριστικά που 
έχει η κάθε κατοικία. 

6. Γ ια την οργάνωση, προπαρασκευή και διενέργεια των 
απογραφών, την επεξεργασία των στοιχείων και την εμ¬ 
φάνιση των αποτελεσμάτων τους θα χρησιμοποιηθούν: 

- υπάλληλοι της Γ.Γ.ΕΣΥΕ, μόνιμοι και με σύμβαση Ι.Δ., 
οι οποίοι θα εργασθούν και πέραν του κανονικού και συ¬ 
νήθους υπερωριακού ωραρίου των Δημοσίων Υπηρε¬ 
σιών, με δυνατότητα μετακίνησης εντός και εκτός έδρας, 
όταν κριθεί απαραίτητο 

- υπάλληλοι άλλων Δημοσίων Υπηρεσιών, Ν.Π.Δ.Δ., 
Ν.Π.Ι.Δ., Οργανισμών γενικά (Ο.Τ.Α., κ.λπ.) και 

- ιδιώτες και ιδιώτες-συνεργάτες 

Ως όργανα διενέργειας των απογραφών ορίζονται: 
Ομάδα και Υποομάδα Εργασίας στη Γ.Γ.ΕΣΥΕ 
Νομαρχιακές Ομάδες Εργασίας (Ν.Ο.Ε.) 

Ανώτεροι Επόπτες 
Επόπτες 
Βοηθοί Επόπτες 

Τομεάρχες, Απογραφείς και Συνοδοί - Διερμηνείς και 
Καταμετρητές, για την προμέτρηση των κατοικιών. 

Η σύσταση και οι αρμοδιότητες των ανωτέρω οργάνων 
έχουν ως ακολούθως: 

α. Η Ομάδα και η Υποομάδα Εργασίας λειτουργούν ήδη 
στη Γ.Γ.ΕΣΥΕ και αποτελούνται από υπαλλήλους της 
Γ.Γ.ΕΣΥΕ, υπαλλήλους Υπουργείων και άλλων κοινωνι¬ 
κών φορέων (ΓΣΕΕ, ΠΑΣΕΓΕΣ κ.λπ.). 

Έργο της Υποομάδας Εργασίας, η οποία αποτελείται 
αποκλειστικώς από υπαλλήλους της Γ.Γ.ΕΣΥΕ, είναιη με¬ 
λέτη των οδηγιών, των προτύπων, των βοηθητικών εντύ¬ 
πων και της δομής των ερωτηματολογίων, τα οποία θα 
χρησιμοποιηθούν για τη συλλογή των διαφόρων στοιχεί¬ 
ων και πληροφοριών των Γενικών Απογραφών, η μελέτη 
της εισαγωγής νέων τεχνολογιών κατά την επεξεργασία 
τους και ο σχεδιασμός των πινάκων εμφάνισης των απο¬ 
τελεσμάτων των απογραφών. 

Η υποομάδα υποβάλλει, για σχετική γνωμοδότηση, 
προτάσεις επί των ανωτέρω θεμάτων στην Ομάδα Εργα¬ 
σίας, έργο της οποίας είναι ο αποτελεσματικός σχεδια- 
σμός και ο συντονισμός όλωντων εργασιών που αφορούν 
στην οργάνωση, προπαρασκευή και διενέργεια των Γ ενι¬ 
κών Απογραφών, καθώς και την επεξεργασία και δημοσί¬ 
ευση των αποτελεσμάτων τους. 

β. Οι Νομαρχιακές Ομάδες Εργασίας (Ν.Ο.Ε.) θα συ¬ 
γκροτηθούν και θα λειτουργήσουν σε κάθε Νομό και θα 
αποτελούνται από αρμόδιους τοπικούς παράγοντες της 
Τοπικής Αυτοδιοίκησης και Υπηρεσιών, καθώς και από 
υπαλλήλους της Γ.Γ.ΕΣΥΕ. 

Οι Νομαρχιακές Ομάδες Εργασίας θα επιλαμβάνονται 
κάθε θέματος που σχετίζεται με την προπαρασκευή, ορ¬ 
γάνωση και διενέργεια των απογραφών στις εποπτείες 
του κάθε Νομού, το οποίο θα τίθεται υπόψη τους, ύστερα 
από εισήγηση του Επόπτη της Απογραφής. 

Επίσης, έργο τους θα είναι και η παρακολούθηση της 
διαδικασίας αναγνώρισης και έγκρισηςτων αυτοτελών οι¬ 
κισμών κατά Δήμο ή Δημοτικό Διαμέρισμα και Κοινότητα 
ή Κοινοτικό Διαμέρισμα, ο καθορισμός των απογραφικών 
τομέων και τμημάτων, ο προσδιορισμός του απαιτούμε- 
νου αριθμού Τομεαρχών, Απογραφέων και Συνοδών- 
Διερμηνέων, η επιλογή των καταλλήλων για κάθε εργασία 
προσώπων και η εισήγηση του διορισμού τους αρμοδίως, 
ο καθορισμός του τόπου και χρόνου λειτουργίας των ει¬ 
δικών συγκεντρώσεων ενημέρωσης, καθώς και η εισήγη¬ 
ση στη Γ.Γ.ΕΣΥΕ για τη λήψη κάθε μέτρου, το οποίο, μέσα 
στα πλαίσια των γενικών και ειδικών οδηγιών, θα συμβά- 
λει στην ομαλή και άρτια διεξαγωγή όλων των εργασιών 
των απογραφών. 

Οι ανωτέρω Ομάδες Εργασίας θα συνέρχονται, όταν 
παρίσταται ανάγκη, και σύμφωνα με τις διατάξεις του άρ¬ 
θρου 19του Ν. 2470/97. 

γ. Οι Ανώτεροι Επόπτες θα είναι υπάλληλοι της Κεντρι¬ 
κής Υπηρεσίας της Γ.Γ.ΕΣΥΕ και της Υ.Σ.Ν. Θεσσαλονί¬ 
κης. 

Έργο τους θα είναι η εποπτεία και ο συντονισμός του 
έργου των Εποπτών και Βοηθών Εποπτών, καθώς και η 
παρακολούθηση της οργάνωσης και εκτέλεσης των απο- 
γραφών στους Νομούς της Χώρας, καθώς και η εισήγηση 
των απαραίτητων, κατά περίπτωση, μέτρων. 

δ. Οι Επόπτες θα είναι υπάλληλοι της Γ.Γ.ΕΣΥΕ. 

Έργο τους θα είναι οι προκαταρκτικές εργασίες των 
απογραφών, η οργάνωση, προπαρασκευή και διενέργεια 
των απογραφών στην εποπτεία τους, η υποβοήθηση του 
έργου των τομεαρχών και των απογραφέων και γενικότε¬ 
ρα, η εποπτεία όλωντων απογραφικών εργασιών στην πε¬ 
ριοχή της αρμοδιότητας τους για την επιτυχή και έγκαιρη 
περάτωσήτους. 

ε. Οι Βοηθοί Επόπτες θα είναι υπάλληλοι της Γ.Γ.ΕΣΥΕ, 
οι οποίοι θα συνδράμουν το έργο των Εποπτών. 

στ. Οι Τομεάρχες οι Απογραφείς και οι Συνοδοί - Διερ¬ 
μηνείς θα είναι μόνιμοι ή με σύμβαση Ι.Δ. υπάλληλοι Δη¬ 
μοσίων Υπηρεσιών, Ν.Π.Δ.Δ., Ν.Π.Ι.Δ. και Οργανισμών 
γενικά, καθώς και ιδιώτες. 

Έργο των Τομεαρχών θα είναι η απογραφή των κτιρίων 
(συμπλήρωση των εντύπων 0-1 και 0-2) και ο συντονισμός 
και έλεγχος των εργασιώντων Απογραφέων και Συνοδών- 
Διερμηνέων. 

Έργο των Απογραφέων θα είναι η συμπλήρωση των 
ερωτηματολογίων (έντυπα Π-1, Π-2 και Κ-1). 

Έργο των Συνοδών - Διερμηνέων θα είναι η υποβοήθη- 
σητου έργου των Απογραφέων κατά τη συμπλήρωση των 
ερωτηματολογίων σε περιοχές όπου υπάρχει πρόβλημα 
γλωσσικής επικοινωνίας. 

ζ. Οι Καταμετρητές για την προμέτρηση των κατοικιών 
θα είναι υπάλληλοι της Γ.Γ. ΕΣΥΕ, υπάλληλοι άλλων Δη¬ 
μοσίων Υπηρεσιών, διαφόρων Οργανισμών (ΟΤΑ κ.λπ.), 
καθώς και ιδιώτες. 


7. Ειδικά για τις απογραφές στην περιοχή του Αγίου 
Όρους, θα συσταθεί Ομάδα Εργασίας, η οποία θα έχει τις 
αρμοδιότητες και το έργο που ανατέθηκε στις Νομαρχια¬ 
κές Ομάδες Εργασίας γιατις υπόλοιπες περιοχές της Χώ¬ 
ρας. 

Τα μέλη της Ομάδας Εργασίας της περιοχής του Αγίου 
Όρους είναι δυνατόν να χρησιμοποιηθούν και ως Τομε¬ 
άρχες ή Απογραφείς, λόγω των ειδικών συνθηκώντης πε¬ 
ριοχής. 

8. Αναθέτουμε στο Διοικητή του Αγίου Όρους το διορι¬ 
σμό των απαραίτητων Τομεαρχών και Απογραφέων της 
περιοχής, κοσμικών ή μοναχών, μετά από πρόταση της 
Ομάδας Εργασίας της περιοχής του Αγίου Όρους και 
προηγούμενη έγκριση του συνολικού αριθμού αυτών από 
το Γ ενικό Γ ραμματέα της ΕΣΥΕ. 

9. α. Ορίζουμε ότι η απασχόληση των οργάνων των γε¬ 
νικών απογραφών θα πραγματοποιείται σταδιακά, από το 
Σεπτέμβριο 2000 με τις προκαταρκτικές εργασίες οργά¬ 
νωσης και προετοιμασίας των απογραφών μέχρι τις 31 
Μάίου 2001, με εξαίρεση τη λειτουργία της Ομάδας και 
Υποομάδας Εργασίας της Γ.Γ.ΕΣΥΕ, οι οποίες θα συνεχί- 
σουν μέχρι καιτην ολοκλήρωση των λοιπών απογραφικών 
εργασιών. 

Η κατά περίπτωση χρονική διάρκεια απασχόλησης αυ¬ 
τών θα καθορίζεται με την απόφαση σύστασης ή ορισμού 
τους. 

β. Επίσης, για την προπαρασκευή, μελέτη, οργάνωση, 
συγγραφή εγκυκλίων και βοηθητικών εντύπων των απο- 
γραφών και μελέτη επεξεργασίας των στοιχείων, θα απα¬ 
σχοληθούν υπάλληλοι της Δ/νσης Απογραφών και άλλων 
συναρμοδίων Δ/νσεων της Γ.Γ.ΕΣΥΕ, από 1ης Ιουλίου 
2000 έως και την 31η Οκτωβρίου 2001. 

Οι ανωτέρω υπάλληλοι θα εργασθούν και πέραν του κα¬ 
νονικού και συνήθους υπερωριακού ωραρίου των Δημο¬ 
σίων Υπηρεσιών. 

10. Η σύσταση και ο καθορισμός των αρμοδιοτήτων 
όλων των Ομάδων Εργασίας (Ομάδα και Υποομάδα Ερ- 
γασίαςτης Γ.Γ.ΕΣΥΕ και Νομαρχιακές Ομάδες Εργασίας) 
θα γίνει με απόφαση της Γενικής Διευθύντριας της 
Γ.Γ.ΕΣΥΕ. 

Ο ορισμός των υπαλλήλων της ΕΣΥΕ ως οργάνων της 
έρευνας και ο καθορισμός των αρμοδιοτήτων τους θα γί¬ 
νει με απόφαση του Γενικού Γ ραμματέα της ΕΣΥΕ. 

Ομοίως, με απόφαση του Γ ενικού Γ ραμματέα της ΕΣΥΕ, 
θα ορισθούν οι Απογραφείς, οι Συνοδοί - Διερμηνείς και οι 
Καταμετρητές, ύστερα από εισήγηση των Νομαρχιακών 
Ομάδων Εργασίας. 

11. Με νεότερες αποφάσεις των Υπουργών Εθνικής Οι¬ 
κονομίας και Οικονομικών θα γίνει ο καθορισμός της αμοι¬ 
βής των πάσης φύσεως οργάνων των απογραφών, συ¬ 
μπεριλαμβανομένων και των συλλογικών οργάνων (ομά¬ 
δες εργασίας, υποομάδες εργασίας και επιτροπές), που 
θα απασχοληθούν στις διάφορες εργασίες της απογρα- 
φής. 

12. Με νεότερες αποφάσεις της Γ.Γ.ΕΣΥΕ θα καθορι¬ 
στούν οι οργανωτικές και εκτελεστικές λεπτομέρειες της 
απογραφής, όπως οι μέθοδοι προπαρασκευής και διενέρ¬ 
γειας των απογραφών, οι ημερομηνίες έναρξης και λήξης 
των προπαρασκευαστικών και μεταπογραφικών εργα¬ 
σιών, ο τύπος και η μορφή των προτύπων που θα χρησιμο¬ 
ποιηθούν, οτρόποςτου μεταπογραφικού ελέγχου, καθώς 
και θέματα επεξεργασίας, ελέγχου, πινακοποίησης και εμ¬ 
φάνισης των αποτελεσμάτων των απογραφών. 

13. Μετά τη λήξη των απογραφών είναι δυνατή η διε¬ 
νέργεια δειγματοληπτικής έρευνας καλύψεως για τη δια¬ 
πίστωση του βαθμού επιτυχίας αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ 

Κ. ΚΑΪΣΕΡΛΗΣ ΑΠ. - ΑΘ. ΤΣΟΧΑΤΖΟΠΟΥΛΟΣ 

ΕΞΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 
-♦- 

Αριθ. 12901/Γ-424 (2) 

Ανάθεση, έγκριση και προκήρυξη διενέργειας των ερευ¬ 
νών διάρθρωσης ναυτιλιακών επιχειρήσεων και πλοί¬ 
ων των ετών 1998 και 1999. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 
των Π. Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ.ΕΣΥΕ», 
β. του Ν. 1558/85 «περί Κυβερνήσεως και Κυβερνητικών 
οργάνων» και του άρθρου 27 του Ν. 2081/92, 
γ.τουάρθρουθτουΝ. 2392/96 «Πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ, 
δ. του άρθρου 22 του Ν. 2362/95 «Περί Δημοσίου Λογι¬ 
στικού Ελέγχου των δαπανώντου Κράτους και άλλες δια¬ 
τάξεις», 

ε. την απόφαση με αριθμό 1039386/441/Α0006/ 
21.4.2000 του Υπουργού Οικονομικών με θέμα «Ανάθεση 
αερμοδιοτήτων του Υπουργού Οικονομικών στους Υφυ¬ 
πουργούς Οικονομικών» Κράτους και άλλες διατάξεις», 

2. Τον Κανονισμό (ΕΚ. ΕΥΡΑΤΟΜ) 58/97 του Συμβουλί¬ 
ου της 20ής Δεκεμβρίου 1996 για τις στατιστικές διάρ¬ 
θρωσης των επιχειρήσεων (Ε-14/17.1.1997). 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του τακτικού προϋ¬ 
πολογισμού της Γ.Γ.ΕΣΥΕ (ειδ. φορέας 13-610 και ΚΑΕ 
0711 και 0871) ύψους τριάντα επτά εκατομμυρίων διακο- 
σίων χιλιάδων (37.200.000) δρχ. για το οικονομικό έτος 
2000 και η οποία θα εξειδικευθεί κατά την έκδοση της 
απόφασης της παρ. 6 του άρθρου 9 του Ν. 2392/96. 

Συγκεκριμένα θα δαπανηθούν: 

1.200.000 δρχ. από τον ΚΑΕ 0711 
36.000.000 δρχ. από τον ΚΑΕ 0871 

4. Τη σχετική εισήγηση αριθ. Θ3-581/12.6.2000του Τμή¬ 
ματος Στατιστικών Εμπορικής Ναυτιλίας της Δ/νσης Δια¬ 


νεμητικού Εμπορίου και Υπηρεσιών της Γ.Γ. ΕΣΥΕ, απο¬ 
φασίζουμε: 

1. α. Αναθέτουμε στο Τμήμα Στατιστικών Εμπορικής 
Ναυτιλίας της Δ/νσης Διανεμητικού Εμπορίου και Υπηρε¬ 
σιών της Γ.Γ. ΕΣΥΕ τη διεξαγωγή των ερευνών διάρθρω¬ 
σης ναυτιλιακών επιχειρήσεων και πλοίων των ετών 1998 
και 1999. 

β. Εγκρίνουμε και προκηρύσσουμε τη διενέργεια των 
ανωτέρω ερευνών από το Τμήμα Στατιστικών Εμπορικής 
Ναυτιλίας της Δ/νσης Διανεμητικού Εμπορίου και Υπηρε¬ 
σιών της Γ.Γ. ΕΣΥΕ εντός των ετών 2000 και 2001. 

2. Σκοπός της έρευνας είναι η συγκέντρωση στοιχείων 
για τα οικονομικά χαρακτηριστικά και την απασχόληση 
των Ναυτιλιακών Επιχειρήσεων και των Πλοίων, προκειμέ- 
νου να προσδιοριστεί η συμμετοχή τους στο εθνικό εισό¬ 
δημα και να καλυφθούν οι ανάγκες της Κοινότητας για 
πληροφόρηση που συνδέεται με την οικονομική σύγκλιση. 

3. Οι υπό έρευνα κλάδοι οικονομικής δραστηριότητας 
στις θαλάσσιες καιπαράκτιες μεταφορές, σύμφωνα με τη 
ΝΑΟΕ Βθν. 1, είναι οι εξής: 

Α. Υπηρεσίες Υδάτινων Μεταφορών: 

Κλάση 61.1 Υπηρεσίες θαλάσσιων και παράκτιων μετα¬ 
φορών 

Κλάση 61.10.1 Υπηρεσίες θαλάσσιων και παράκτιων 
μεταφορών επιβατών 

Κλάση 61.10.2 Υπηρεσίες θαλάσσιων και παράκτιων 
μεταφορών εμπορευμάτων 
Κλάση 61.10.3 Υπηρεσίες ενοικίασης ποντοπόρων 
πλοίων 

Β. Βοηθητικές και συναφείς προς τις μεταφορές δρα¬ 
στηριότητες: 

Κλάση 63.1 Διακίνηση και αποθήκευση φορτίων 

Κλάση 63.11 Διακίνηση φορτίων 
Κλάση 63.12 Αποθήκευση φορτίων 
Κλάση 63.2 Άλλες βοηθητικές δραστηριότητες 

Κλάση 63.21 Άλλες βοηθητικές μεταφορικές δρα¬ 
στηριότητες μέσω υδάτινων οδών 
Κλάση 63.4 Δραστηριότητες άλλων γραφείων με¬ 
ταφορών 

Κλάση 63.40 Δραστηριότητες άλλων γραφείων με¬ 
ταφορών 
Περιλαμβάνονται: 

Αποστολές εμπορευμάτων 
Προετοιμασία ή εκτέλεση θαλασσίων μεταφορών 
Έκδοση και προμήθεια μεταφορικών εγγράφων και 
φορτωτικών 

Οργάνωση θαλασσίων ομαδικών αποστολών εμπορευ¬ 
μάτων 

Δραστηριότητες εκτελωνιστών 

Δραστηριότητες πρακτόρων θαλασσίων μεταφορών 

4. Η έρευνα θα είναι δειγματοληπτική, θα καλύψει δείγ¬ 
μα 2.800 μονάδων περίπου κατά έτος και θα βασιστεί στα 
διαθέσιμα μητρώα επιχειρήσεων και πλοίων των ακόλου¬ 
θων φορέων: 

Τμήμα Στατιστικών Εμπορικής Ναυτιλίας της Δ/νσης 
Διανεμητικού Εμπορίου και Υπηρεσιών της Γ.Γ.ΕΣΥΕ 
Υπουργείο Εμπορικής Ναυτιλίας 
ΚΕΠΥΟ 

5. Έτη αναφοράς των συλλεγομένων στοιχείων είναι τα 
1998 και 1999. 

6. Η καταχώρηση των πρωτογενών στοιχείων θα γίνει σε 
δύο (2) τύπους ερωτηματολογίων, ένα για τις ναυτιλιακές 
εταιρίες και ένα για τα πλοία. 

7. Οι επιμέρους εργασίες των ερευνών θα πραγματο¬ 
ποιηθούν σύμφωνα με το ακόλουθο χρονοδιάγραμμα: 

Οι προπαρασκευαστικές εργασίες (επιλογή δείγματος, 
αποστολή ερωτηματολογίων, εκπαίδευση ερευνητών) θα 
ολοκληρωθούν μέχρι 31.7.2000. 

Η συλλογή των ερωτηματολογίων, ο έλεγχος και η επε¬ 
ξεργασία τους θα ολοκληρωθούν μέχρι 30.11.2000. 

Η μηχανογραφική επεξεργασία, η κατάρτιση των τελι¬ 
κών πινάκων και η σύνταξη έκθεσης, σχετικά μετά αποτε¬ 
λέσματα της έρευνας, θα ολοκληρωθούν μέχρι 
30.6.2001. 

8. Τα όργανα διενέργειας της έρευνας θα είναι: 

Υπάλληλοι της Γ.Γ. ΕΣΥΕ, μόνιμοι και σύμβαση Ι.Δ., με 

δυνατότητα μετακίνησης εντός και εκτός έδρας εφόσον 
κριθεί απαραίτητο. 

Ένας εμπειρογνώμονας (ειδικός συνεργάτης) σε θέμα¬ 
τα θαλασσίων μεταφορών 

Ιδιώτες - συνεργάτες, κατά το στάδιο της συλλογήςτων 
ερωτηματολογίων. 

9. Ο ορισμός του εμπειρογνώνομα και των ιδιωτών - συ¬ 
νεργατών θα γίνει με απόφαση του Γενικού Γραμματέα 
της ΕΣΥΕ, ενώ ο καθορισμός της αμοιβής τους θα γίνει με 
νεότερη απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

ΕΜΠΟΡΙΚΗΣ ΝΑΥΤΙΛΙΑΣ 

X. ΠΑΠΟΥΤΣΗΣ 
-♦- 

Αριθ. ΔΥ1 δ/14898 (3) 

Τροποποίηση της ΔΥ1α/24451/3.12.1997 (Φ.Ε.Κ. 1116/ 
15.12.1997 τ.Β') απόφασης, περί συγκρότησης Συμ¬ 
βουλίου Κρίσης και Επιλογής Ιατρικού και Οδοντιατρι¬ 
κού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Θεσσαλίας για τις 

ειδικότητες της Αιματολογίας. Ψυχιατρικής και 

Ωτορινολαρυγγολογίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/53 τ. Α'). 

2. Τις διατάξεις του άρθρου 6 παρ. 1 του Ν. 1278/82 
(ΦΕΚ 105 τ. Α') όπως αντικαταστάθηκε από την παρ. 1 του 
άρθρου 44του Ν. 1759/88 (ΦΕΚ50τ. Α'). 

3. Τις διατάξεις του άρθρου 37 παρ. 1 του Ν. 2519/1997 
(ΦΕΚ 165/21.8.1997 τ.Α') «Ανάπτυξη και Εκσυγχρονισμός 
του Εθνικού Συστήματος Υγείας, οργάνωση των υγειονο¬ 
μικών υπηρεσιών, ρυθμίσεις για το φάρμακο και άλλες 
διατάξεις». 

4. Τη ΔΥ1 α/24451/3.12.1997 (ΦΕΚ 1116/15.12.1997 τ. 
Β') απόφασή μας, όπως τροποποιήθηκε μεταγενέστερα. 

5. Το 3437/3.5.2000 έγγραφο του Π.Γ.Ν. Λάρισας 
«ΚΟΥΤΛΙΜΠΑΝΕΙΟ ΚΑΙ ΤΡΙΑΝΤΑΦΥΛΛΕΙΟ». 

6. Το οικ. 2747/14.7.2000 έγγραφο του Κεντρικού Συμ¬ 
βουλίου Υγείας, αποφασίζουμε: 

1. Τροποποιούμε την ανωτέρω (4) σχετική απόφαση 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 


Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Θεσσαλίας 
στην Ειδικότητα της Χειρουργικής τακτικό μέλος, ως Κρι¬ 
τή - Εισηγητή για την κρίση Επιμελητών τον Καραμόσχο 
Κων/νο, Δ/ντή στο Ν.Π.Γ.Ν. θεσ/νικης «Ο ΑΓΙΟΣ ΠΑΥ¬ 
ΛΟΣ», σε αντικατάσταση του Μάρκου Ανδρέα. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 13 Σεπτεμβρίου 2000 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 3429 (4) 

Ανάθεση έργων στην εταιρία «ΘΕΜΙΣ ΚΑΤΑΣΚΕΥΑΣΤΙΚΗ 

Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τον Ν. 2408/1996, Άρθρο 5, παράγραφο 7 εδάφιο, β' 
(ΦΕΚ 104 Α'). 

2) Τον Ν. 2479/1997, Άρθρο 3, παράγραφο 15, εδάφιο α' 
(ΦΕΚ 67 Α'). 

3) Τον Ν. 2521/1997, Άρθρο 21 παράγραφο 5, εδάφιο δ' 
(ΦΕΚ 174 Α'). 

4) ΤονΝ. 2664/98, Άρθρο 31 (ΦΕΚ 275Α'/3.12.98). 

5) Το υπ’ αριθμ. 14772/1998 συμβόλαιο της συμβολαιο¬ 
γράφου Αθηνών Ε. Τρέζου - Διαμαντοπούλου αγοράς κτι¬ 
ρίου προς στέγαση της Ιατροδικαστικής Υπηρεσίας Αθη¬ 
νών, αποφασίζουμε: 

Αναθέτουμε στην εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
ΑΈ.»: 

Την Μελέτη, δημοπράτηση, επίβλεψη και παραλαβή των 
εργασιών που απαιτούνται για την βελτίωση των κτιριακών 
εγκαταστάσεων, την προμήθεια πλήρους και σύγχρονου 
εργαστηριακού, γραφειακού, και ιατρικού εξοπλισμού και 
εξοπλισμού ϋ.Ν.Α., καθώς και τις απαραίτητες ενέργειες 
και δαπάνες για συνδέσεις με Οργανισμούς Κοινής Ωφέ¬ 
λειας της Ιατροδικαστικής Υπηρεσίας Αθηνών. 

Η παρούσα να δημοσιευθεί στην εφημερίδα της Κυβερ¬ 
νήσεως. 

Αθήνα, 14 Σεπτεμβρίου 2000 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 
-♦- 

Αριθ. ΥΠΠΟ/ΔΙΛΑΠ/Γ/830/44974 (5) 

Χαρακτηρισμός ως ιστορικού διατηρητέου μνημείου και 
έργου τέχνης του κτιρίου επί της οδού Ασωπίου 3, ιδιο- 
κτ. Βασ. Κατσαβού στα Ιωάννινα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1558/85 «Περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/Α726.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 





16620 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) του Ν. 1469/50 «Περίπροστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ61/Α713.4.92). 

ε) του Ν. Δ. 941/77 «Περί Οργανισμού του ΥΠΠΕ». 

ζ) το Π.Δ. 161/26.4.84 (ΦΕΚ 54/Α730.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ. 
Β75.12.97) με την οποία τροποποιείται η παρ 8 του άρ¬ 
θρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/ 
τ.Β728.11.91) «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους 
Γ εν. Γ ραμματείς, Γ εν. Διευθυντές και Προϊσταμένους των 
Δ/νσεων, Τμημάτων και Γ ραφείων της Κεντρικής Υπηρε¬ 
σίας του ΥΠΠΟ». 

3. Την εισήγηση της 6ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 7/24.2.2000, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο και 
έργο τέχνης, που χρειάζεται ειδική κρατική προστασία 
σύμφωνα με τις διατάξεις του Ν. 1469/50, το κτίριο της 
οδού Ασωπίου 3 στα Ιωάννινα, ιδιοκτησίας Βασ. Κατσα- 
βού στα Ιωάννινα, διότι είναι χαρακτηριστικό δείγμα της 
γιαννιώτικης λαϊκής αρχιτεκτονικής, συνδεδεμένο με τις 
μνήμες των κατοίκων της περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-♦- 

Αριθ. 11106 (6) 

Επανακαθορισμός της περιοχής αρμοδιότητας της ΔΕΥΑ 
Μεσσήνης, μετά την εφαρμογή του Ν.2539/97. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 1 και 2 του Ν. 1069/1980 
(ΦΕΚ ΑΊ 91/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ ΑΊ 13/1995). 

3. Τις διατάξεις του άρθρου 1 παρ. 7-9του Ν. 2647/1998 
(ΦΕΚ Α'237/1998). 

4. Τις διατάξεις του άρθρου 278 του Π.Δ. 410/95 (ΦΕΚΑ' 
231/1995). 

5. Τις διατάξεις του Π.Δ. 42/28.02.1998 (ΦΕΚ 41 Α7 


10.3.98) περί συστάσεως στον Δήμο Μεσσήνης του Νο¬ 
μού Μεσσηνίας ενιαίας επιχείρησης ύδρευσης-αποχέ- 
τευσης με την επωνυμία «Δημοτική Επιχείρηση Υδρευ- 
σης-Αποχέτευσης Μεσσήνης του Νομού Μεσσηνίας». 

6. Την αριθμ. 52/2000 απόφαση της ΔΕΥΑ Μεσσήνης με 
την οποία εγκρίνεται ομόφωνα η επέκταση της αρμοδιό¬ 
τητας της επιχείρησης και στα λοιπά Δημοτικά Διαμερί¬ 
σματα, μετά την εφαρμογή του Ν. 2539/97. 

7. Τις αριθμ.409/1999 και 218/2000 αποφάσεις του Δη¬ 
μοτικού Συμβουλίου Μεσσήνης μετις οποίες εγκρίνεται η 
διεύρυνση της χωρικής αρμοδιότητας της ΔΕΥΑΜ (Ν. 
2539/97). 

8. Την υποβληθείσα μετο αριθμ. πρ. 7212/24.7.2000 έγ¬ 
γραφο του Δήμου Μεσσήνης «Μελέτη ΔΕΥΑ Μεσσήνης- 
Επέκταση της αρμοδιότητας της Δημοτικής Επιχείρησης 
στα νέα διοικητικά όρια του Δήμου Μεσσήνης», σύμφωνα 
με την οποία η Επιχείρηση είναι θετική σε ότι αφορά το τα¬ 
μειακό της αποτέλεσμα και μπορεί να καταστεί βιώσιμη 
στα διοικητικά όρια του διευρυμένου, μετά τον Ν. 
2539/97, Δήμου, αποφασίζουμε: 

Εγκρίνουμε τις αριθμ. 409/1999 και 218/2000 αποφά¬ 
σεις του Δημοτικού Συμβουλίου Μεσσήνης, καθώς και 
την αριθμ. 52/2000 απόφαση του Διοικητικού Συμβουλίου 
της ΔΕΥΑΜ, με τις οποίες (αποφάσεις) επεκτείνεται η πε¬ 
ριοχή αρμοδιότητας της ΔΕΥΑΜ σε όλη την εδαφική πε¬ 
ριφέρεια του Δήμου Μεσσήνης (Ν. 2539/97) του Νομού 
Μεσσηνίας, και τροποποιούμε την συστατική πράξη αυ¬ 
τής ως ακολούθως: 

1. Στην παράγραφο 4 του άρθρου 1 του αριθ. 42/1998 
ΦΕΚ 41/10.03.1998, τ.Α') Π.Δ/τος προστίθεται δεύτερο 
εδάφιο ως εξής: «Περιοχή αρμοδιότητας της επιχείρησης 
είναι η διοικητική περιφέρεια του Δήμου Μεσσήνης,στην 
οποία συμπεριλαμβάνονται και τα Δημοτικά Διαμερίσμα¬ 
τα Αβραμιού, Ανάληψη, Βελίκα, Καρτερόλι, Λευκοχώρα, 
Λυκότραφος, Μάδενα, Μαυρομάτι Παμίσου, Νεοχώρι 
Αριστομένους, Πιλαλίστρα, Πιπερίτσα, Σπιτάλι και Τρίο¬ 
δος.» 

2. Στο τέλος του άρθρου 3 προστίθεται η φράση:«.... κα¬ 
θώς και η υπάρχουσα σχετική υποδομή (δίκτυα,δεξαμε¬ 
νές,λοιπές εγκαταστάσεις) των ανωτέρω δημοτικών δια¬ 
μερισμάτων». 

3. Κατά τα λοιπά ισχύει ως έχει η ανωτέρω συστατική 
πράξη της ΔΕΥΑΜ. 

4. Από την ως άνω τροποποίηση της συστατικής πράξης 
της ΔΕΥΑΜ, ενδεχομένως να προκληθεί δαπάνη σε βά¬ 
ρος του προϋπολογισμού της επιχείρησης(σε ανταποδο¬ 
τική υπηρεσία). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καλαμάτα, 11 Σεπτεμβρίου 2000 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςι- 

Θ-ΓΠ3Μ: \Λ/65ΐΤ133ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 -5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713-5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ - Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































